"Setswana Puo ya Gae (HL)/P2 10 DBE/Ngwanaitseele 2022 NSC POKO E E SA TLHAOLWANG POTSO 5: DIPOTSO TSE DIKHUTSHWANE Buisa nopolo e e latelang, mme o arabe dipotso. DIPHOLO TSA DITLHATLHOBO – BD Magoleng le ba bangwe 1 Bana re tsheleletswe dithupa mmuteding, 2 Morutabana o re tsosa ka rathekwana; 3 Thari yona o e ila lekonkong, 4 Le tiro o re fa a re tlhatlaganyetsa, 5 Ka a kgona go bapanya thuto le thupa! 6 Rona wa rona re itshamekela ka ena, 7 Re thala mantlwane re tebela kokobele; 8 Le thupa rona re gana a re betsa, 9 Re gana le gona go apara paka, 10 Rona e bile ga re na sepe le nako! 11 Di sa tswa go tswa tsa makgaolakgang dipholo, 12 Motse o dumile, go iwa 'godimo le 'fatshe; 13 Ba tila ba tlhaba mogolokwane bomme, 14 Mogokgo o ntsha pampiri a e ntshitse - 15 Bana ba tshegatshega ba ise ba dumedise! 16 Bangwe batsadi re tsentse ditlhogo, 17 Re itsitse pele fa go tla nna jaana; 18 Boseterepikopo ga re akgele sepe, 19 Tseo ditlhatlhobo di tlhola di ntse jalo- 20 Aitse e bile ga se metlholo ka rona! 5.1 Leboko le, le bua ka ga eng? (2) 5.2 Faa tlhaloso ya bokao jwa 'go ya godimo le fatshe' jaaka go dirisitswe mo go mola 12. (2) 5.3 Nopola mafoko a mabedi mo temaneng ya boraro go supa maikutlo a boitumelo. (2) 5.4 Nopola sekao sa poeletsomafoko mo temaneng ya 3 o bo o bolele gore o e bone jang. (2) 5.5 Molaetsa o o o ungwang go tswa mo lebokong le ke ofe? (2) [10] PALOGOTLHE YA KAROLO YA A: 30 Kwalololo e ileditswe Phetla"